R O M Â N I A
JUDEŢUL HUNEDOARA 

       P R I M A R U L
  Nr. 78/11050/24.04.2025


R E F E R A T  D E  A P R O B A R E
pentru modificarea hotărârii Consiliului Local nr.121/2023  privind înfiinţarea Clubului Sportiv Municipal „Aurul” Brad, astfel cum a fost modificată prin Hotărârea Consiliului Local nr. 174/2023


	Prin Hotărârea Consiliului Local al Municipiului Brad nr. 121/2023 a fost înființat Clubul Sportiv Municipal „Aurul” Brad, structură sportivă de drept public, în subordinea Consiliului Local al Municipiului Brad. Acesta are drept obiect principal de activitate performanţa sportivă, selecţia, pregătirea şi participarea la competiţii interne şi internaţionale, sportul pentru toți și alte programe naționale de sport.
Structura organizatorică a acestui club este formată din Consiliul de Administrație, Director, Compartimentul Financiar - Contabil – Resurse Umane, Compartimentul Administrativ și Secțiile sportive.
Conducerea Clubului Sportiv Municipal „Aurul” Brad este asigurată de către Consiliul de Administrație alcătuit din 5 membri, astfel: 3 reprezentanți ai Consiliului Local al Municipiului Brad, desemnați prin Hotărârea Consiliului Local nr. 121/2023, astfel cum a fost modificată prin Hotărârea Consiliului Local nr. 174/2023 și 2 reprezentanți ai Primarului Municipiului Brad desemnați prin Dispoziția Primarului Municipiului Brad nr. 525/2023. 
Prin adresa înregistrată la Primăria Municipiului Brad sub nr. 26324/22.04.2025 domnul Cornea Gheorghe a informat că demisionează din calitatea de membru al Consiliului de Administrație al CSM „Aurul” Brad.
În contextul celor de mai sus și pentru o bună organizare și funcționare a Clubului, am inițiat prezentul proiect de hotărâre prin care am propus modificarea Hotărârii Consiliului Local nr. 121/2023 privind înfiinţarea Clubului Sportiv Municipal „Aurul” Brad, astfel cum a fost modificată prin Hotărârea Consiliului Local nr. 174/2023 respectiv a art. 9 alin (1), în sensul înlocuirii domnului Cornea Gheorghe cu un alt membru și îl supun spre dezbatere și aprobare plenului Consiliului Local al Municipiului Brad în forma prezentată.
Precizez că las la latitudinea Consiliului Local al Municipiului Brad desemnarea unui nou reprezentant.
            Invoc în susţinerea propunerii mele, prevederile art. 3, art. 10 alin. 1 și alin. 2, art. 11 alin. 1, art. 15 art. 18 alin.1 lit. a, art. 18^1 alin. 1 și alin. 2 lit. a,  art. 22, art. 23, art. 26 alin. 2 lit. b, art. 29 alin. 1 și alin. 2, art. 30, art. 67 alin.1, alin. 2, alin. 3 și alin. 4 din  Legea nr. 69/2000 a educaţiei fizice şi sportului, cu modificările şi completările ulterioare, ale H.G. nr. 884/2001 privind aprobarea Regulamentului de punere în aplicare a dispoziţiilor Legii educaţiei fizice şi sportului precum și  ale  art. 20 alin. 1 lit. h și k din Legea  nr. 273/2006 privind finanţele publice locale.

